++++

ΚΑΝΟΝΙΣΜΟΣ ( ΕΟΚ ) αριθ . 3507/80 ΤΟΥ ΣΥΜΒΟΥΛΙΟΥ

της 22ας Δεκεμβρίου 1980

περί ανοίγματος και τρόπου διαχειρίσεως μιάς προτιμησιακής κοινοτικής οροφής για ορισμένα διϋλισμένα προϊόντα πετρελαίου στην Τουρκία και θεσπίσεως μιάς κοινοτικής επιτηρήσεως των εισαγωγών αυτών των προϊόντων ( 1981 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 113 ,

την πρόταση της Επιτροπής ,

Εκτιμώντας :

ότι εν αναμονή της ενάρξεως ισχύος του συμπληρωματικού πρωτοκόλλου που υπεγράφη στην Αγκυρα στις 30 Ιουνίου 1973 , που περιελάμβανε τις τροποποιήσεις που έπρεπε να επέλθουν στη συμφωνία συνδέσεως μεταξύ Ευρωπαϊκής Οικονομικής Κοινότητος και Τουρκίας και στο πρόσθετο πρωτόκολλο ( 1 ) , που έγιναν αναγκαίες συνεπεία της προσχωρήσεως των νέων Κρατών Μελών ή Κοινότητα ανέλαβε την δέσμευση σε μία ενδιάμεση συμφωνία ( 2 ) για μία περιορισμένη διάρκεια κατά την περίοδο που προηγείται της ενάρξεως ισχύος του συμπληρωματικού πρωτοκόλλου και εφαρμοζομένη μέχρι την 31η Δεκεμβρίου 1974 αλλά υπαγομένη για το 1980 στους όρους που προβλέπονται στο άρθρο του 13 , να θέσει σε εφαρμογή ορισμένες διατάξεις του συμπληρωματικού πρωτοκόλλου σχετικά με τις συναλλαγές των εμπορευμάτων

ότι κατά τους όρους του άρθρου 6 αυτής της ενδιάμεσης συμφωνίας , που τροποποιεί το άρθρο μόνο , παράγραφος 1 του παραρτήματος 1 του προσθέτου πρωτοκόλλου , η Κοινότητα πρέπει να αναστείλει καθ ' ολοκληρία τους εφαρμοζόμενους δασμούς σε ορισμένα προϊόντα πετρελαίου , του κεφαλαίου 27 του Κοινού Δασμολογίου , διϋλισμένα στην Τουρκία εντός των ορίων μιάς κοινοτικής δασμολογικής ποσοστώσεως ετησίας ποσότητος 340 000 τόνων

ότι πρέπει να προβλεφθεί προσωρινά για τα εν λόγω προϊόντα μία προβλεπομένη διόρθωση των δασμολογικών πλεονεκτημάτων συνισταμένη ουσιαστικά στην υποκατάσταση της κοινοτικής δασμολογικής ποσοστώσεως από μιά κοινοτική οροφή της οποίας το ύψος μετά από διαδοχικές προσαυξήσεις ανέρχεται στους 467 160 τόνους πέραν των οποίων δύνανται να επαναφερθούν οι εφαρμοζόμενοι δασμοί έναντι τρίτων χωρών

ότι η εφαρμογή του καθεστώτος οροφής καθιστά αναγκαία την κανονική πληροφόρηση της Κοινότητος σχετικά με την εξέλιξη των εισαγωγών των εν λόγω διϋλισμένων στην Τουρκία προϊόντων

ότι ενδείκνυται ως εκ τούτου να υποβληθεί η εισαγωγή των προϊόντων αυτών σε σύστημα επιτηρήσεως

ότι ο στόχος αυτός δύναται να επιτευχθεί με την προσφυγή σε ένα τρόπο διαχειρίσεως βασιζόμενο στον καταλογισμό , σε κοινοτική κλίμακα , των εισαγωγών των εν λόγω προϊόντων στις οροφές , στο μέτρο που τα προϊόντα αυτά προσκομίζονται στο τελωνείο υπό την κάλυψη δηλώσεων περί θέσεως σε ελεύθερη κυκλοφορία

ότι αυτός ο τρόπος διαχειρίσεως πρέπει να προβλέπει τη δυνατότητα επαναφοράς των δασμών του Κοινού Δασμολογίου μόλις γίνει υπέρβαση των εν λόγω οροφών σε κοινοτικό επίπεδο

ότι ο τρόπος αυτός διαχειρίσεως απαιτεί στενή και ιδιαίτερα ταχεία συνεργασία μεταξύ των Κρατών Μελών και της Επιτροπής , η οποία πρέπει ιδίως να δύναται να παρακολουθεί την κατάσταση του καταλογισμού έναντι των οροφών και να πληροφορεί σχετικά τα Κράτη Μέλη

ότι η συνεργασία αυτή πρέπει να είναι τόσο στενή όσο είναι αναγκαίο για να δύναται η Επιτροπή να λαμβάνει τα κατάλληλα μέτρα για την επαναφορά των δασμών του Κοινού Δασμολογίου μόλις γίνει υπέρβαση της οροφής ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

1 . Από 1ης Ιανουαρίου μέχρι 30ής Δεκεμβρίου 1981 , αναστέλλονται καθ ' ολοκληρία , με την επιφύλαξη του άρθρου 2 , οι δασμοί του Κοινού Δασμολογίου στα ορισμένα προϊόντα πετρελαίου διϋλισμένα στην Τουρκία εντός των ορίων μιάς κοινοτικής οροφής 467 160 τόνων .

Εντός των ορίων αυτής της οροφής , η Ελλάς εφαρμόζει δασμούς υπολογιζόμενους σύμφωνα με το άρθρο 117 της πράξεως προσχωρήσεως 1979 .

2 . Τα προϊόντα πετρελαίου στα οποία εφαρμόζεται η παράγραφος 1 είναι τα κατωτέρω απαριθμούμενα :

Κλάση του Κοινού Δασμολογίου * Περιγραφή εμπορευμάτων *

27.10 * Ελαια εκ πετρελαίου ή εξ ασφαλτούχων ορυκτών ( έτερα των ακατεργάστων ελαίων )

παρασκευάσματα μη αλλαχού κατονομαζόμενα και περιλαμβανόμενα , περιέχοντα κατά βάρος έλαια εκ πετρελαίου ή εξ ασφαλτούχων ορυκτών εις ποσοστόν ανώτερον ή ίσον του 70 % και των οποίων τα έλαια ταύτα αποτελούν το βασικόν συστατικόν : *

* Α . Ελαφρά έλαια : *

* ΙΙΙ . Προοριζόμενα δι ' ετέρας χρήσεις *

* Β . Μέσα έλαια : *

* ΙΙΙ . Προοριζόμενα δι ' ετέρας χρήσεις *

* Γ . Βαρέα έλαια : *

* Ι . Πετρέλαιον εσωτερικής καύσεως : *

* γ ) Προοριζόμενον δι ' ετέρας χρήσεις *

* ΙΙ . Πετρέλαιον εξωτερικής καύσεως : *

* γ ) Προοριζόμενον δι ' ετέρας χρήσεις *

* ΙΙΙ . Ελαια λιπαντικά και έτερα : *

* γ ) Προοριζόμενα να αναμιχθούν συμφώνως προς τους όρους της συμπληρωματικής σημειώσεως 7 του κεφαλαίου 27 ( α ) *

* δ ) Προοριζόμενα δι ' ετέρας χρήσεις *

27.11 * Αέρια πετρελαίου και έτεροι αέριοι υδρογονάνθρακες : *

* Β . Λοιπά : *

* Ι . Προπάνιον και βουτάνιον του εμπορίου : *

* γ ) Προοριζόμενα δι ' ετέρας χρήσεις *

27.12 * Βαζελίνη : *

* Α . Ακατέργαστος : *

* ΙΙΙ . Προοριζόμενη δι ' ετέρας χρήσεις *

* Β . Ετερα *

27.13 * Παραφίνη , κηροί εκ πετρελαίου ή εξ ασφαλτούχων ορυκτών , οζοκηρίτης , κηρός εκ λιγνίτου , κηρός εκ τύρφης , υπολείμματα παραφινούχα ( " gatsch " , " slackwax " , κλπ . ) , έστω και κεχρωσμένα :

* Β . Λοιπά : *

* Ι . Ακατέργαστα : *

* γ ) Προοριζόμενα δι ' ετέρας χρήσεις *

* ΙΙ . Μη κατονομαζόμενα *

27.14 * Ασφαλτος εκ πετρελαίου , οπτάνθραξ εκ πετρελαίου και λοιπά υπολείμματα των ελαίων του πετρελαίου ή των ασφαλτούχων ορυκτών : *

* Γ . Ετερα : *

3 . Οι εισαγωγές των προϊόντων πετρελαίου που προβλέπονται στην παράγραφο 1 τελούν υπό κοινοτική επιτήρηση .

4 . Οι καταλογισμοί στις οροφές πραγματοποιούνται στο μέτρο που τα προϊόντα προσκομίζονται στο τελωνείο υπό την κάλυψη δηλώσεων περί θέσεως σε ελεύθερη κυκλοφορία .

5 . Η κατάσταση εξαντλήσεως της οροφής διαπιστώνεται στο επίπεδο της Κοινότητος βάσει των εισαγωγών που καταλογίζονται υπό τους όρους που καθορίζονται στην παράγραφο 4 .

6 . Τα Κράτη Μέλη πληροφορούν την Επιτροπή για τις εισαγωγές που πραγματοποιούνται σύμφωνα με τους όρους που καθορίζονται ανωτέρω και σύμφωνα με την περιοδικότητα και εντός των προθεσμιών που αναφέρονται στο άρθρο 3 .

Αρθρο 2

Από της υπερβάσεως σε κοινοτικό επίπεδο της οροφής , που αναφέρεται στο άρθρο 1 παράγραφος 1 , η Επιτροπή δύναται να επαναφέρει με κανονισμό έως το τέλος του ημερολογιακού έτους την είσπραξη των δασμών του Κοινού Δασμολογίου .

Αρθρο 3

Τα Κράτη Μέλη ανακοινώνουν στην Επιτροπή το αργότερο τη δεκάτη πέμπτη ημέρα κάθε μηνός , τις καταστάσεις καταλογισμών που πραγματοποιήθηκαν κατά τη διάρκεια του προηγουμένου μηνός . Κατόπιν αιτήσεως της Επιτροπής , ανακοινώνουν τις καταστάσεις καταλογισμών σύμφωνα με μιά περιοδικότητα δεκαημέρου , οι δε καταστάσεις αυτές πρέπει να διαβιβάζονται εντός προθεσμίας πέντε εργασίμων ημερών από της λήξεως κάθε δεκαημέρου .

Αρθρο 4

Για την εξασφάλιση της εφαρμογής του παρόντος άρθρου , η Επιτροπή λαμβάνει κάθε πρόσφορο μέτρο , σε στενή συνεργασία με τα Κράτη Μέλη .

Αρθρο 5

Ο παρών κανονισμός τίθεται σε ισχύ την 1η Ιανουαρίου 1981 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 22 Δεκεμβρίου 1980 .

Για το Συμβούλιο

Ο Πρόεδρος

J . SANTER

( 1 ) ΕΕ αριθ . Ν 293 της 29.12.1972 , σ . 4 .

( 2 ) ΕΕ αριθ . Ν 277 της 3.10.1973 , σ . 2 .

( α ) Η αποδοχή σ ' αυτή την διάκριση υπόκειται στους όρους που θα καθορισθούν από τις αρμόδιες αρχές .